62019TO0161_INF
A Törvényszék (első tanács) 2020. január 21‑i végzése – Deutsche Telekom kontra Parlament és Tanács
(T‑161/19. sz. ügy)
„Megsemmisítés iránti kereset – Az elektronikus hírközlés belső piaca – Az Unión belül szabályozott hírközlési szolgáltatások tekintetében a fogyasztóknak kiszámlázott kiskereskedelmi árak – 2018/1971/EU rendelet – Jogalkotási aktus – A személyében való érintettség hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Az EUMSZ 263. cikk negyedik bekezdése értelmében vett rendeleti jellegű jogi aktus fogalma – Valamennyi általános hatályú aktus, a jogalkotási aktusok kivételével – Az Unión belül szabályozott hírközlési szolgáltatások tekintetében maximálárakat meghatározó rendelet – A rendes jogalkotási eljárásnak megfelelően elfogadott rendelet – Kizártság
(EUMSZ 114. cikk, EUMSZ 263. cikk, negyedik bekezdés, EUMSZ 289. cikk, (1) és (3) bekezdés, valamint EUMSZ 294. cikk; 2018/1971 európai parlamenti és tanácsi rendelet)
(lásd: 16–22. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Általános jellegű jogi aktus általi személyes érintettség – Feltételek
(EUMSZ 263. cikk, negyedik bekezdés)
(lásd: 32–34. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Az Unión belül szabályozott hírközlési szolgáltatások tekintetében maximálárakat meghatározó rendelet – Az Unión belüli szabályozott hírközlési szolgáltatás nyújtója által indított kereset – A személyében való érintettség hiánya – Elfogadhatatlanság
(EUMSZ 263. cikk, negyedik bekezdés; 2018/1971 európai parlamenti és tanácsi rendelet)
(lásd: 41–50., 52. pont)
4.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Együttes feltételek – A kereset elfogadhatatlansága e feltételek bármelyikének hiánya esetén
(EUMSZ 263. cikk, negyedik bekezdés)
(lásd: 51. pont)
Tárgy
Az Európai Elektronikus Hírközlési Szabályozók Testületének (BEREC) és a BEREC Működését Segítő Ügynökségnek (BEREC Hivatal) a létrehozásáról, az (EU) 2015/2120 rendelet módosításáról, valamint az 1211/2009/EK rendelet hatályon kívül helyezéséről szóló, 2018. december 11‑i (EU) 2018/1971 európai parlamenti és tanácsi rendelet (HL 2018. L 321., 1. o.) részleges megsemmisítése iránt az EUMSZ 263. cikk alapján benyújtott kereset.
Rendelkező rész
1)
A Törvényszék a keresetet mint elfogadhatatlant elutasítja.
2)
A Holland Királyság és az Európai Bizottság beavatkozási kérelmeiről már nem szükséges határozni.
3)
A Deutsche Telekom AG viseli saját költségeit, valamint az Európai Parlament és az Európai Unió Tanácsa részéről felmerült költségeket, a beavatkozási kérelmekhez kapcsolódó költségek kivételével.
4)
A Deutsche Telekom, a Parlament, a Tanács, a Holland Királyság, valamint a Bizottság maga viseli a beavatkozási kérelmével kapcsolatos költségeit.